मण्डलायुक्त ने कहा कि जिन क्षेत्रों में डम्पिंग ग्राउण्ड उपलब्ध नहीं हैं वहां के कूड़े कहां डाले जा रहे हैं इसका निरीक्षण करते हुए डम्पिंग ग्राउण्ड की व्यवस्था सुनिश्चित की जाए। उन्होंने कहा कि सॉलिड वेस्ट मैनेजमेंट के तहत सभी निकायों में सेप्टिक टैंक का निर्माण कराया जाना है जिसके लिए 1000 वर्ग मीटर से 4000 वर्ग मीटर तक की भूमि की आवश्यकता होगी इसका तत्काल चयन कर लिया जाए। आगामी दिनों में आयोजित होने वाले वर्कशाप में इससे सम्बन्धित भी जानकारी दी जाएगी। सेप्टिक टैंक के निर्माण के बाद किसी भी दशा में मल-मूत्र नाले-नालियों में नहीं डाले जाएंगे। उन्होंने कहा कि सभी निकायों में अतिक्रमण एवं अवैध कब्जे के विरूद्ध अभियान चलाकर कार्यवाही की जाए इस दिशा में जनपद अलीगढ़ में कार्यवाही करते हुए 17 हेक्टेअर भूमि अतिक्रमण मुक्त किया गया जिसकी कीमत लगभग 900 करोड़ रूपये तथा जनपद हाथरस में 7 बीघा जमीन अतिक्रमण से मुक्त कराई गयी है जिसकी कीमत लगभग 2 करोड़ रूपये है इसी प्रकार अन्य जनपदों में भी कार्यवाही की जाए। उन्होंने कहा कि अतिक्रमण मुक्त भूमि पर तत्काल बाउण्ड्री वाल बनाने के लिए धनराशि अवमुक्त कर दी गयी है जहां भी भूमि अतिक्रमण मुक्त हो वहां तत्काल बाउण्ड्री वाल का निर्माण कार्य शुरू कर दिया जाए।